पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संकट के दौर में इन दिनों पुलिस भी सुबह से चौक चौराहों पर सख्ती दिखा रही है। सुबह छह से ग्यारह बजे तक तो पुलिस का रवैया ज्यादा सख्त नहीं है लेकिन इसके बाद कोई बाजार में नजर आने पर उसके वाहन सीज करने की कार्रवाई की जा रही है। कोरोना संकट के इसी दौर में बुधवार रात वायरल हुए एक ऑडियो ने सडक़ों पर आवाजाही घटा दी। सुबह आठ बजे तक शहर के तह बाजार और मुख्य बाजार आदि इलाकों में लोगों की आवाजाही काफी कम थी।
क्या था ऑडियो में
इस ऑडियो में बिना किसी शहर का नाम लिए थानाधिकारियों को कार्रवाई करने के निर्देश दिए गए थे। इसके साथ ही सडक़ों पर दुपहिया वाहनों पर बेवजह घूमने वालों पर कार्रवाई के लिए कहा गया था। ऐसे में बड़ी संख्या में लोगों ने इसे अपने शहर के लिए मानते हुए सुबह सडक़ों पर कम ही निकलने में गनीमत समझी। हालांकि चौराहों पर तैनात पुलिसकर्मियों ने ऐसे किसी ऑडियो से इनकार किया।
वाहन चालकों को रोका, घूमने का कारण पूछा
इस बीच पुलिस भी सख्त है। बुधवार से ही शहर में बेवजह निकलने वाले वाहन चालकों को रोककर उनसे बाहर निकलने का कारण पूछा जा रहा है और उचित कारण नहीं होने पर वाहन सीज भी किया जा रहा है। इसी तरह की कार्रवाई में जुटे एक पुलिसकर्मी ने बताया कि उन्होंने सुबह से कई वाहन सीज कर दिए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn